কেয়া চৌধুরী, সংসদ সদস্য বঙ্গবন্ধু শেখ মুজিবুর রহমানের ৪০তম শাহাদত বার্ষিকি আজ। জাতি আজ ভারাক্রান্ত মনে, জাতীয় শোক দিবস পালনের মধ্য দিয়ে বঙ্গবন্ধুর কালজয়ী আদর্শের দিকে এগিয়ে যাবার, শক্তি সঞ্চয় করবে। পৃথিবীতে এমন জাতি কমই আছে যে জাতি বঙ্গবন্ধুর মত মৃত্যুঞ্জয়ী নেতা পেয়েছে। পঁয়তাল্লিশ বছর পূর্বে যুদ্ধ বিধ্বস্ত বাংলাদেশকে গড়ার কাজে বঙ্গবন্ধু যখন, কাজ শুরু করেছিলেন। তখন পোড়া মাটি বাদে দেশে আর কিছুই ছিল না। যুদ্ধ বিধ্বস্ত বাংলার মাটিতে দাঁড়িয়ে বঙ্গবন্ধু সেদিনই বীজ বপন করেছিলেন সমৃদ্ধ বাংলাদেশের। ১৯৭২ সালে বাংলাদেশের অর্থনৈতিক অবস্থান, সামর্থ ও জি.ডি.পি এর বৃদ্ধি মালয়শিয়া, কোরিয়া ও থাইল্যান্ডের সমপর্যায়ে ছিল। কিন্তু তাদের ছিল না ,বঙ্গবন্ধুর মত বিশ্বমানের কোন নেতা। যে কি-না নিজের জীবন ফাঁসির মঞ্চে সপে দিয়ে বাংলাদেশের ...